
Amice, 


Îţi trimit alături manuscrisul *) despre care ţi-am 
vorbit. Fă cu el ce vrei. Publică-l, arde-l, păstrează-l 
ca pe o hârtie fără interes, Ai toată alegerea. E al tău. 
Te fac atent însă, că eu am pus multă inimă scriin- 
du-l. Prin urmare, nu-l tratà cu nepăsarea ta obis- 
nuità. 

Fii indulgent cu erorile, excesele si violențele în 
care am căzut pe alocurea. Gândeşte-te că viaţa fie- 
căruia din noi, asà a fost, inegală, în acest an, în 
care am preferat să ne mutilăm conştiinţa, decât să 
acceptăm bărbăteşte o luptă în câmpie deschisă. În 
aceste mizerabile luni, recunoşti, că am sacrificat 
convingerile noastre, am renunțat la tot ce aveam 
sacru, am primit toate transactiunile, dintr'o datorie 
patriotică rău înţeleasă. 

Cel puţin, citind aceste fragmente din existenţa 
mea, fiecare are sà înțeleagă, că nu există bătălie în 
care să sângerezi mai mult, decât aceea care se dă 
în tine, cu propriile tale forte si în contra propriilor 
tale forte... 


1) Manuscrisul pe care l-am primit e chiar „Jurnalul unui 
războinic. 3 i 

Jurnalul unui războinic... De sigur. Ne-am rázboit - 
cu noi înşine, dar nu în mod glorios, ci lamentabil. 

Nu avem mândria de a spune că suntem nişte viteii, 
ci numai ruşinea de a constată, că suntem nişte în- 
vinşi. 

Eu am un mijloc să-mi iau revanşa. Ştii că nu e în 
firea mea să mă resignez. Lovitură pentru lovitură. 
Nu mă sperie loviturile soartii, dar ale oamenilor? 

Te anunţ dar, cá dela 8 Iulie încoace, în viaţa mea 
de reptilă indolentà care. o duc de un an aproape, 
începe o eră nouă. 

Am perdut vremea, dragă prietene, ţi-o spun cu o 
sinceră mânie. Mulţi ca mine, sunt convins, că regretă 
gresala de a îi întârziat atâta, în tara în care prea se 
face cultură extensivă numai cu o singură floare: 
cumintenia. 

Merg acolo, unde lupta până la ultima suflare e o 
virtute. Unde focul sacru arde în suflete si în vine. 
Unde ataşamentul de viaţă nu e asà de exclusiv si nu. 
domină pe oameni chiar în ora deciziunilor supreme. 

Deci, cum zice Sfânta Scriptură, voi puteţi sà ră- 
máneti acasă, blânzi si cuminţi ca mieii. Mie dati-mi 
voe să apuc o altă cale, plină de primeidii, dar demnă. 
A fi sau a nu fi, ce vrei, eu am nebunia să cred că e 
o maximă sănătoasă, Romania, care rezumă intelep- 
ciunea contemorana, a dovedit în 1914 si 1915 cá e 
ridicol să-ţi complici viaţa cu asemenea aberaţii... 


(Scrisoarea mai cuprinde încă câteva detalii de or- 
din personal, ce nu pot interesă publicul şi se lermină 
cu un apel către mine, spre a nu i se dà cu rici un preț 
numele. 

Publicând însă această scriere, cred că nu va scápà 
nimănui, caracterul ei documentar. Din ea se poate 
veded, gradul de tensiune sufletească, la care a ajuns 
unii dintre noi, în timpul acestei crize istorice. — 

Impresiunile zilnice culese în timp de o luná de prie- 

tenul meu, le-am avut poate fiecare şi de aceea am 
crezut că e interesant sà le scot în brosurd. 

De altfel „Jurnalul unui războinic“ ar fi putut fi 
întitulat şi „Impresiile unui Român în timpul războiului 
Universal‘. x 

Amicul meu care nu e nici literat nici om politic, a 
ales singur titlul. li las această satisfacție. M.C.V.) 

8 lunie. 


Până azi n'am putut să Scriu fiindcă îmi ziceam: 

— „E inutil să scriu. Intrám în război“... 

Aşă am trăit eu cu credinţa asta 10 luni de zile, că 
declaraţia de război trebue să vie dintr'un ceas într'al- 
tul, prin surprindere. 

Sub această impresiune n'am fost numai eu, ci ma- 
joritatea concetàtenilor mei. Chiar acei care au pre- 
tentiunea de a fi totdeauna în secretele pacifice ale 
guvernului... Un bun observator ar fi citit imediat pe 
fata lor, îndoiala, că poate evenimentul fatal să se 
producă în contra asigurărilor ce primise dela vre-un 
ministru care nu stie nimic. Pentru oricine nu eră in- 
teresant aceea ce auzise sau citise, ci aceea ce simteà. 

Oricât de linistitoare puteà fi o declaratiune ofi- 
cioasă, biruià însă pornirea de a şti că furtuna e gata, 
deslantuità; că n'a mai rămas nimic ca desnodămân- 
tul să aibă loc şi catastrofa să se producă. 

Desigur cá pentru generaţiile viitoare, nare să fie 
fără interes să se stie, ce am simt noi în aceste mo- 
mente. Poate că după război chiar, acei care s'au lup- 
tat, o să vreà să cunoască, ce se petrecea in sufletul 
inert al neutrilor, în timpul când sângele lor curgeà 
în valuri. 

Zece luni am avut frigurile războiului. Seara mă 
culcam pentru ca a doua zi să aud ordinul de mobi- 
lizare. 

Bine înţeles, devoram toate ediţiile speciale ale jur- 
nalelor. Nu odată mi s'a întâmplat să cred că războiul 
S'a şi declarat. Toate desmintirile nu reuseau să-mi 
scoată din cap această ideie. 

Dar de câte ori n'am plictisit oameni politici în 
stradă, în casele lor, cu întrebările mele. Fuga asta 
după ştiri noui, trebuinta de a sti că si tara noastră 
intră în război, sunt semnele neîndoioase ale crizei 
sufleteşti prin care trecem. 

Un neastâmpăr de maniaci, o febra continuă, 0 do- 
rina inconștientă de sacrificiu, iată caracteristica e- 
pocii de sânge și de fier prin care trecem. 

Azi însă notez o schimbare la mine. 

Sunt foarte surprins, sunt foarte îngriiat, sunt per- 
plex. 

Nu pot să cred.... Totuşi e adevărat. 

Încet, încet, îşi face loc o ideie nefastă: războiul 
nu mai e inevitabil! E posibil? Sunt de două zile la 
țară. Jurnalele nu le mai citesc regulat. Nu mai văd 
pe nimeni. Cu siguranţă că acest lucru e datori izo- 
lării mele aici. 

Am întârziat prea mult în aceste locuri. Trebue să 
plec. i 


9 funie. 


Azi noapte am stat până târziu, studiind hărţile. 
Am restabilit pozitiunile Rusilor cu mare greutate, 
după noile comunicate. 

La mine, frigurile războiului s'au mai calmat.... Li- 
niştea asta de ţară, lipsa de ştiri, a contribuit nu puţin, 
la această transformare. Faptul acesta mă indigneaza. 
După masă, am avut adevărate remuşcări. 

Sederea mea nu se mai poate prelungi. Consider 
ca un adevárat act de trádare rámánerea mea incá 
aici. 

După masă, iar am examinat frontul oriental, am 
verificat poziţiile steguletelor, făcând oarecare. modi- 
ficări în avantaiul aliaţilor. 

Am recitit comunicatele pesimiste. Mă nelinisteste 
mult frontul rusesc. 

Când se va opri ofensiva germană în această parte? 
Ruşii prepară ceva pe la Nord? Cu siguranţă, maxi- 
mum în 10 zile, vom sti. 


Poşta n "a venit. Ce s'a putut întâmplă? Am tri imis 
un argat calare, nici el nu mai soseste. 

În adevăr, e o nebunie sà párásesti Capitala ţării 
pe vremurile astea şi să vii să locuesti un sat, despăr- 
tit de restul lumii, fără cale ferată, fără şosea si fără 
telefon. E o nebunie care nu pot să mi-o iert. Dacă 
am fi în stare de război, asi merită să fiu împuşcat 
pentru această gresala. 

Din fericire, în momentul de faţă argatul soseşte. 
Ah! mizerabilul! E beat... Cu siguranţă că mi-a pier- 
dut corespondenţa. 

Totuşi nenorocitul găseşte destulă putere şi are des- 
tulă luciditate ca să-mi explice, că n'a venit dela oraş 
nici un iurnal... 

— „Are dreptate ! 

 L'am crezut imediat... Censurá, stare de asediu, tur- 
burări de strada. In lipsa mea S'au precipitat eveni- 
mentele... Am simtit pentru inconstientul acesta 0 
compătimire profundă, amestecată cu o repulsiune a- 
marà în contra mea însumi. Faptul de a fi venit în 
momentele astea la ţară, întrece orice, chiar reaua 
conduită a servitorului meu. 

Nici odată n'am fost aşă de sever faţă de mine. 
Mi*am făcut geamantanele ca un automat. A doua zi, 
la ora $, trebuiă să plec. 


pes 

10 lunie. 


În spre dimineaţă, am visat că stam ae vorbă cu 
marele duce Nicolae. Îmi păreă asà de bine că cunosc 
pe Nicolae Nicolaevici. Pentru nimic in lume n'aşi ij 
vrut ca cineva sa mă destepte atunci. 

Scena a fost scurtă şi mărturisesc am simţit o ade- 
vărată deceptiune. Generalisimul, cu toate stàruintele 
mele, s'a abținut să vorbească ceva de politică sau 
despre operaţiuni. Deşi mă vedeà cât sufer, a rămas 
intransigent. 

Conversatiunea noastră a fost de ordin cu totul 
privat. Informat că cunosc un alt membru al familiei 
Imperiale ruseşti, dintr'o excursie în Alpi, convorbirea 
noastră sa mărginit aici. 

Am simtit, párásindu-l, un regret si desteptándu- 
mă, regretul cresteà cu atât mai mult, cu cât plecam 
dela ţară si nu am avut măcar un vis frumos. 

Tot drumul spre Bucureşti am fost plictisit. Câţiva 
cunoscuţi pe care i-am întâlnit, mi-au afirmat acelaş 
lucru: războiul e exclus. 

Bine înţeles, am tratat de absurditàti aceste bali- 
verne nemtesti şi am refuzat să mai discut cu ei. 


11 lunie. 


Zi grea. , 

Abiă întors, şi am pornit în ancheta.... 

Ora 2 si iumătate si n'am deiunat încă. 

Încă odată, unde mergem? Ce vreà tara asta? Sunt 
mâhnit, sunt asà de mâhnit, încât aşi vreà mai bine 
să o părăsesc.... Nu mi-am dat seama până azi de 
adevărata realitate. Nu facem război, de astădată se 
pare că e o certitudine. Totuşi conştiinţa mea refuză 
să admită o astfel de crimă. In contra tutulor decla- 
ratiunilor, eu mă revolt şi zic: nu se poate! 

Toată lumea simte ca mine? Imposibil de descris 
starea sufletească în care mă găsesc. Dacă mi s'ar fi 
întâmplat o nenorocire personală, nu m'ar fi zdrobit 


Va să zică e adevărat? Nu facem războiu ! 
Asta nu poate să dureze mult. Eu trebue să iau o 
hotárire.... Cel putin in ce mă priveşte pe mine. 


12 lunie. 


Azi am fost pe la prieteni să-mi plátesc pariurile. 
Am anunţat că războiul se va declară înainte de în- 
toarcerea mea dela ţară. Am pierdut... Intrare în ac- 
tiune, multi bani am aruncat asà, stupid în numele 
tău ! 

Cel puţin pot să zic că sunt un om de onoare. Tara 
mea nu poate sà spue acelas lucru... Criza a mai tre- 
cut... Sunt mult mai liniştit. Mă pot ocupă şi de alt- 
ceva. Totusi «frigurile» m'apucă, la intervale mai rare 
şi nu cu atâta violenţă ca ieri. 

‘Ce ţară! Sunt fiul ei, însă mi-e rusine... Simt la- 
crămile, cum mi se urcă, în ochi... De o jumátate de 
ceas plâng. Nu ştiu ce plâng: propria mea durere, sau 
nenorocirea unei rase.... Această rasă care nu vreà să 
moară luptând, dar care vreă să se sinucidă. 

Războiul e mântuirea atâtor suflete. Îl aştept ca pe 
o consolare divină. Ca răsplată dulce a atâtor sufe- 
rinti, pe care nu le ştie nimeni. 


13 lunie. 


Tara asta are oameni de acţiune? Cred că nu. 
Sunt de o parte, sentimentali ca mine, în stare să 
plângă numai ruinele Ierusalimului. 

De alta, sunt pehlivanii, în fond şi ei nişte sentimen- 
tali, care lucrează sub imboldul fricii. 

Aceste două categorii de indivizi alcátuesc popo- 
rul român. Trebue să recunoaştem, în conditiunile 
astea, n'ai de unde să recrutezi un om de acţiune, la 
7 milioane de suflete. 

Totuşi, în istorie ca si în vieatà, învăţăm să pre- 
tuim mai mult succesul. Mai ales istoria, această 
ştiinţă părtinitoare, n'a slăvit decât pe cei ce au is- 
butit. 

Poate că suntem şi noi o ţară a... succesului numai? 
Drumul care duce la adevărata glorie ne e închis ! 

N'am fost născuţi să avem nici sufletul eroic, nici 
geniul marilor creatori, — ci să rămânem numai la 
“talentul si istetimea unor virtuozi. Căci in definitiv, 
nu se poate contestă, un succes are şi el însemnătatea 
lui. El pretueste mai mult decât toate jertfele si sfor- 
țările puse în slujba unei cauze nobile, dar pierdute. 
Un succes e un rezultat. E o cucerire uşoară, ştiu. Dar 
e o existență asigurată modest, fără bătaie de cap, 
prozaic, abil, dacă vreţi. 

Prin urmare, să fim liniștiți. Să aşteptăm, că e mai 
bine. 

Da, să aşteptăm, — iată cuvântul la modă, pe care-l 
aud des şi pe care e destul să-l pronunţe cineva, ca 
să mă înfurie. Asi propune, dacă numai ar fi posibil, 
eliminarea. lui din limba română, până la ocuparea 
Transilvaniei. Asi fi în stare să admit starea de ase- 
diu, numai pentru ca censura să-l suprime. 

Istoria ne spune, că Francezii au preferat totdeauna 
să tranşeze diferendele lor prin arme. 

Italienii, din contra, au căutat mai mult să trateze, 
decât să se bată, convinşi că tot mai mult se obţine 
. dela adversar prin diplomaţie, decât prin luptă. 

Noi Românii însă, nici nu tratăm, nici nu ne ba- 
tem. Ce facem atunci? Aşteptăm. E o formulă nouă, 

originală, fenomenală si naţională, a cărei aplicatiune 
nu mă satisface. 


14 lunie. 


Sunt foarte impresionat de înfrângerile Rusilor în 
Galiţia. Avem azi toate detaliile. 

Căderea Prsmislului şi evacuarea Lembergului, 
sunt cu deosebire dureroase. Nu e nimic. Evenimen- 
tul care va schimbă în bine situaţia pe frontul rusesc, 
se va produce curând. Am o încredere si certitudine 
absolută în această privinţă. 

Ruşii, în ţara lor, nu pot fi bătuţi de o armată sleită 
şi după 11 luni de război. E elementar de tot. E o 
axiomă. Orice mi s'ar spune, armata germană, după 
11 luni de campanie, a pierdut cantitativ şi calitativ 
enorm, aşă încât azi a devenit de nerecunoscut... Toti 
corespondentii de război neutri constată faptul acesta 
atât de îmbucurător, în mod unanim. În aceste condi- 
tiuni, a continuă să afirmi încă si în viitor triumful 
Germanilor, este a crede nu numai în minuni, dar e 
încă si altceva mai grav, e a tine cu orice preţ să fii 
tratat într'o zi de nebun, e mai mult chiar: e a încercă 
să mistifici lumea cu conştiinţă, ceeace prin vremu- 
rile prin care trecem e o acţiune rea, criminală... În- 
semnează pur si simplu, a fi un trădător de patrie. 


15 lunie. 


La ora 11'/» dimineaţa, s'a întâmplat un incident 
extraordinar. Nu ştiu ce sa cred. 

Sunt încă sub impresia scandalului. Pe Calea Vic- 
toriei, colt cu Bulevardul, poliţia confiscă un ziar 
«Patria». 

Brutalizat peste măsură, nenorocitul -de vânzător 

strigă ca din gaură de şarpe. Publicul intervine cu 
energie. 

Urmează o învălmăşală. Tipete si vociferàri din . 
toate părţile. Mă aflam de fata. 

— Canalii ce sunteţi! intervin eu. 

— Aţi insultat autoritatea. 

— Mizerabililor, mă grăbesc să adaog si mai fu- 
rios. 

— Suntem în exerciţiul functiunii. 

Condus la Prefectură, am semnat procesul-verbal 
de ultraj si am plecat. 

Ce e asta? Mă rog, în ce tară trăim? Vreà gu- 
vernul răscoală ? l-o putem servi. Eu unul sunt exas- 
perat. 

Dacă ar fi fost vorba de un iurnal care nu vreă 
războiul, fireşte, că n'asi fi avut nimic de zis. Din con- 
trà, ar fi avut toată aprobarea mea. In cazul de faţă, 
însă, nu pricep ce urmărește guvernul. 

Mie nu-mi plac nici sfinxi, nici enigmele. Îmi plac 
situatiunile clare. 

Încep să cred că dela o vreme mà însel pe mine. 

Eu cred că de mult chiar ne amăgim toti in tara 
asta. Guvernul ne minte cu neruşinare. Ne înabuse 
aspiraţiile, ne tae avânturile. Ceeace e mai grav, ne 
jigneşte până şi sentimentele noastre cele mai scumpe. 
Nu-i contest în această priv: nţă mult rafinament si 0 
artă în adevăr superioară. 

Însă unde mergem? Nu voim să înţelegem odată 
că buna noastră credinţă e surprinsă în fiecare zi ? 
Acest simplu incident mi-a luminat conştiinţa asupra 
situatiunii adevărate în care ne aflăm si pe care am 
refuzat să o considerăm până astăzi cu seriozitate. 

Ah! Cum asi vreă să fiu un profet chiar în tara mea. 

Cuvântul meu însă să scoale masele şi să le por- 
nească ca un torent în luptă. Să strivească în furia lor 
pe vinovaţi, să doboare la pământ toţi miseii, să răs- 
toarne în cale toate pedicile si toate rezistentele. Sá 

mă răzbune pe mine care am fost un naiv, care am 
crezut totul, care am sperat pana în cele din urma si 
care am suferit atât de mult, asteptànd ceasul mân- 
tuirii care n'a sosit. 


16 iunie. 


Sunt un exaltat?! 
Pentru întâia oară când îmi pun această întrebare. 
„Sunt liniştit, că n'am să-mi reproşez nimic. 

În fond nu e vorba, numai de felul de a fi al unui 
individ oarecare. Asta ar interesă foarte puţin. Acu- 
zatia e mai generală, lovește pe multi. 

Toti acei care vor războiul. Toti acei care au în ei 
mândria de rasă. Toti care cred în puterea si în me- 
nirea noastră, sunt nişte exaltati, niște Don-Quichoti... 

Să-mi deă voe, oamenii care conduc destinele ţării, 
„responsabili“, cum îi numeşte gluma populară, să le 
întorc întrebarea, atunci când ne iă aşă de sus şi să 
le zic : 

— Serios, dar D-v. credeţi că Cite la înălțimea 
împrejurărilor de azi! Să-mi ingáduiti să fiu sceptic. 
Nu mă înclin înaintea infailibilitàtii nmănui. Zàmbetul 
compătimitor care-l aveţi pentru sentimentalismul 
nostru exagerat, îl am si eu pentru nehotarîrea si in- 
coherenta de care ati dat dovadă, în toate actele D-v., 
dela începutul războiului. 

Suntem chit va să zică. De o parte e exaltare... 
Mare slăbiciune, fără îndoială. De alta, n'aveti să ne- 
gati spiritul de indecisiune care vă caracteriză si o 
incapacitate de orientare, care stiti cât de mult în- 
P ese tara. ; 

Sunteti mai interesanti poate. Nu cred. Aveti morgă 
mai multă şi o poză impasibilă, care drept să vă spun, 
pe mine unul mă amuză. 

Ce vreţi însă, eu prefer pe exaltati — am slăbiciu- 
nile mele. Eu consider mult mai reală opera lor. 

Ştiu, sunt indiscreti, nerăbdători, diplomati răi... Au 
ținut aprins focul sacru în ţară. N'au lăsat să adoarmá 
conștiința publică. 

Aici, văd rezultate... dincolo, un chinuitor semn de 
întrebare... 

La urmă însă trebue să alegeţi. 

Ei, Domnilor, vă privesc cu oarecare tristeţe. Nu 
pricep multe la D-v. Dar să mai aveţi si un zâmbet 
pe buze... 

Ce inconstientà! 

Nu ştiţi ce vă așteaptă! Mâine va fi o zi grozavă. 
Ce scump o veti plăti, dacă toată combinatiunea asta 
tenebroasă, hidoasă si caraghioasă, cu care va înde- 
letniciţi de un an de zile, nare să vă iasă... 


17 lunie. 


Cea mai nouă care am auzit-o azi. 

Intrarea în acţiune s'a amânat iar... Cel puţin pen- 
tru o lună şi jumătate! 

Motivul? 

Recolta trebue strânsă. 

Bine e posibil? E o glumă iar? E o înselatorie? Eu 
plec din ţară. 

Un om cinstit nu poate să-și găsească liniştea aici. 

Astă vară n'am intrat în acţiune fiindcă nu ne venise 
muniţiile si armamentul. Astă toamnă n'am declarat 
război fiindcă nu sosiseră medicamentele și pansa- 
mentele. Astă iarnă n'aveam cojoace, astă primăvară 
n'aveam tratativele diplomatice terminate si acum 
avem recolta si la anul pe vremea asta o să avem 
călduri prea mari si o să ne lipsească drilul. 

La urma urmei mi-e egal dacă nu face tara Regelui 
Carol războiul. 

Plec pe unul din cele 5 fronturi de luptă si tot îmi 
fac datoria. 

Personal, in ce má priveşte, hotărîrea o am luată. 
Dela ea nimic nu mă abate. 

Dar contemporanii mei?.. Dar ţara asta care ră- 
mâne în urma mea?.. Dar morala eternă?... Dar o 
generaţie întreagă care dezertează?... Cu atât mai 
rău! Cu atât mai rusinos spectacolul. 

Încep să-mi reproşez întârzierea pe pământul, pe 
care azi înfloreste lasitatea. 

Îmi fac examenul de conştiinţă singur. 

Sunt eu convins că pe câmpul de onoare România 
nu-şi va încrucişă spada nici odată? 

Jur cu mâna pe piept, în ciuda a tot ce aud si se 
spune, că nu pot să cred odată cu capul, că e posibil... 
enormitatea asta să se întâmple.... 

O ce naiv sunt! Ce regrete m'aşteaptă.... 


18 lunie. 


Au început să mă amuze întrunirile publice, care se 
tin lant... Nu cunosc ceva mai glumet decât manifes- 
taţiile astea pacifice. 

A ajuns halima cu ele. De atâtea luni de zile le fa- 
cem!... Să le punem capăt. 

O întrunire pașnică nu dovedeşte nimic. Nu creează 
nimic. Prin urmare de ce mai stàruim? 

Desordinele, turburárile de stradă, conspiratiile, 
atentatele, sângele pe care poporul îl varsă într'o în- 
căerare, iată ce trebue să fie azi în onoare. 

Cu discursuri nu se scrie istoria, 

Eu vreau să văd pe micul erau popular de 16 ani, 
care moare pe baricadă, însufletind mulţimea la luptă. 

Consiprator vreau să fiu. Cetăţean într'o ţară unde 
tirania guvernamentală, poată să fie spulberată în 
câteva ceasuri, de prostimea răsvrătită, iată ce visez 

eu. Mă plictisesc manifestatiile... Tonul moderat má: 
irită. Ah! acea ţinută moale a manifestantilor nostri! 
Par'că sunt miste credincioşi care ies agale dela bi- 
serică după o slujbă lungă. 

Totul la noi e dulceag... Nimic nu-ţi opreşte res- 
piratia. Nimic nu te îmbărbătează. Nimic nu te lasă 
să bănueşti că lupta e aproape. 

Avem să ne batem bine? Cine ştie efectele acestui 
apel la cumintenie, care e încurajare la lasitate şi un 
îndemn la desertiune. 

Simt că până şi întrunirile, discursurile, au stricat 
cauzii noastre. 

Oh! Mai repede... Să treacă priveliştea asta la care 
asist mai repede. 

Să se isprăvească cu întrunirile şi discursurile. Să 
sune goarna. 


19 lunie. 


Astăzi am pocnit pe unul... Un incident penibil, pe 
care la urma urmei îl regret. 

E curios că lucrul ăsta nu mi se întâmplă mai des, 
în starea sufletească în care mă aflu. 

Stăteam de vorbă cu... victima mea. 

Un fost coleg de şcoală. N'a avut noroc însă şi a 
atacat chestia războiului, despre care stià că am pă- 
reri diferite. Eră o lipsă de tact dela început. Dar 
tonul care a vrut să-l întrebuinteze a fost care l-a 
pierdut. Nici mai mult, nici mai puţin decât să-mi 
sustie următoarea teorie: 

— „Mon cher, nu pricep de ce nu te astâmperi? De 
ce te agiti de geaba. Nu esti multumit?... Nu ai tot 
ce-ţi trebue? Pe semne cá v'ati săturat cu binele. 

Toti ăştia care voiti războiul, trebue să aveţi o in- 
firmitate morală. Vă lipseşte ceva, cu siguranţă. Mai 
întâi, eu nu cred, să fiti oameni prea inteligenţi. 

Dar las asta la o parte, un rázboi e ceva peste má- 
sură de crud. Vă dati seama ce e un război? E ceeace 
repungna întâi unui om civilizat. 

E ceeace adoră un antropophag sau un pervers cu 
instincte sanguinare. 

În cazul nostru, România are sansa nemai auzită să 
rămâe neutră. Si voi vreţi so aruncaţi din senin în 
cea mai criminală aventură“. 

l-am pus scurt mâna în gât — drept orice replică. 
Mi s'a părut că am în faţă un vândut, un trădător, 
care trebue să-şi ià pedeapsa îndată. 

Nenorocitul eră nevinovat. În timp ce se sbàteà 
în braţele mele, am înţeles eroarea. Fáceà o simplă 
teorie, cum obisnuesc atâţia alti zevzeci s'o facă. 

Când i-am dat drumul eră galben ca ceara. Toţi în 
jurul meu mă priveau cu groază. 

Încă o întâmplare ca asta şi societatea cu mine 0 
să devie o primejdie. 


20 Iunie. 


Nimic... Nimic... Nimic. 

Azi am cerut să-mi aducă gazetele mai de dimi- 
neatà ca de obiceiu, crezând că poate voi găsi cel pu- 
tin de astă dată, ceeace aştept lacom de atâtea luni... 
Ceeace doresc din toată puterea sufletului meu şi pen- 
tru care aş fi gata să-mi iau viaţa oricând, numai s'o 
văd că vine.... Victoria. Lovitura de trăsnet a aliaţilor. 
Catastrofa într'o clipă a maghiaro-germanilor. 

Nimic însă. 

Pe frontul francez, aceeaş situaţie care durează de 
luni de zile. Citesc şi recitesc comunicatele din ultima 
săptămână. Le-am sub ochi. Le-am strâns toate în- 
trun caet cu o grije deosebită. 

Le-am transcris eu însumi, cu mâna mea ca pe nişte 
scumpe răvaşe de dragoste. 

Le citesc şi le recitesc... Nimic. Nu văd nimic! Ce 
- durere. 

Pe frontul rusesc, retragere şi retragere. 

Până când? Până unde? Mister. 

Pe frontul italian, la Dardanele. Stationar. 

În ansamblu totuşi situaţia e departe de a îi rea. 
Dimpotrivă sunt convins că nici odată triumful alia- 
tilor n'a apărut mai asigurat ca astăzi. 

Dar unde e ofensiva generală? Unde e lovitura de 
trăsnet pe care ei o pregătesc de mult? Unde e iz- 
bânda îulgerătoare? Nimic din toate astea. 

Ah! un singur sentiment mă stăpâneşte în miilocul 
decepţiilor pe care le am. i 

O ură sălbatică faţă de această eroică rezistenţă a 
Germaniei. Omenirea se luptă să o răpue... Încercuită 
din toate părţile şi totuşi atacă. Ei bine, această putere 
trebue sfárimatá, chiar dacă globul n'ar aiunge decât 
un ocean de sânge... 


21 Iunie, 


Ocupatiunile mele suferă. Relatiunile mi se. resimt 
din zi în zi. O izolare se aşterne în jurul meu si o res- 
tringere a întregii mele activităţi... Cărui fapt dato- 
resc această transformare din viața mea? 

Sunt şi eu una din victimile războiului mondial. 
Atàtia bravi care mor pe câmpul de luptă. Atâtea 
existente care pier din cauza ruinii, a foametii şi a 
mizeriei în dosul frontului. N'am fost atuns de nici una 
din aceste calamitàti. 

Totuşi sînt o victimă, tot asà de plâns, ca toţi refu- 
giatii, ca toti naufragiatii, ca toti infirmii si neno- 
rocitii a căror suferințe umple azi cu strigătele lor 
continentul. i 

Toate ideile care le-am avut dela începutul răz- 
boiului au căzut... au dat faliment. 

Astăzi mă simt pierdut, dezor.entat. Nu mă mai re- 
găsesc singur. 

‘Eu sunt un om cinstit... Eu ştiu că majoritatea con- 
temporanilor. mei s'au înşelat... Sunt nişte victime ca 
şi mine. 2 

Dacă multi din ei suferă, fără să protesteze, eu nu 
mă pot resignă. 

Dacă multi pot să mai aibă surâsul pe buze si să-şi 
continue neturburat existența, eu sunt incapabil s'o 
mai fac. 

Am crezut în război ca într'o necesitate. Am avut 
pe d'asupra nostalgia lui, deși toate ororile şi toată 
injustitia, care o are la bază, nu mi-erau necunoscute. 

Luni de zile l-am văzut venind şi totuşi când eră 
mai aproape a dispărut. Ei, eu nu pot să mai continuu 
acest ioc. Nu e în firea mea... Mă simt complice la nu 
Ştiu ce crimă... Sunt un om cinstit. Nu m'am îndoit 
nici de majoritatea cetăţenilor. acestei ţări. 

Îmi dau seama însă că eu sunt mai slab şi voi su- 
combă în această criză. Nu pot s'o trec uşor ca alţii. 
Eu trebue să trag concluzia firească şi logică a în- 
tregii mele credinţe din trecut. 

Ca şi întreg poporul acesta, ca si guvernul lui, tre- 
bue să înţelegem odată, că ne-a mai rămas o singură 
ieşire: războiul. 

Presa, oamenii politici, femeile, neutrii să se încline 
dar... Războiul nu mai poate fi înlăturat. 


22 Iunie. 


Azi am fost la. Sosea singur intr'o trăsură. Mam 
dus să iau şi eu aer, cum fac alţii. 
Starea de nervozitate în care mă aflu a crescut. 
Prevăd cea mai oribilă furtună din câte s'au des- 
làntuit vre-odată într'un suflet de om slab ca al meu. 
Voi putea să rezist? 

„Câteva: femei frumoase trec. 

Nu mai am nici o tentatie. Nici o plăcere. i 

Ce va fi mâine cu mine? Nu ştiu, dar trebue să ies 
din situația asta cât mai curând. 

Salut la întâmplare câțiva prieteni. Toți mă privesc 
în chip ciudat, chiar ironic. De ce sunt aşă de surprins 
că mă văd aici? Câtă nepăsare la lumea asta din echi- 
page ! 

Te scandalizezi Di să vrei. Habar n'au ce se în- 
tâmplă în restul omenirii. 

Un escadron de husari ai morţii, vreau să văd ră- 
sărind după un boschet, să-i risipească cu latul săbiei. 

În câmpiile Poloniei, pe colinele Franţei, mor acolo, 
în fiecare moment, mi de oameni. 

La Băneasa, ce drept avem noi să ne plimbăm ne- 
supăraţi ? 

O baterie de 75 instalată, ar face o operă salutară, 
spulberând toată canalia asta. 


23 lunie. 


De ce mi-a fost fricá am scápat. Am trecut ziua de 
azi asà de bine.... 

Ce contrast! Eri eram asà de sombru, încât pier- 
dusem complect încrederea în mine. Astazi sunt senin 
ca 0 zi de victorie. 

Cărui fapt sà atribui acest lucru? Desigur acelui 
etern izvor de bucurii si dureri, care e în fiecare din 
noi: inconstienta omenească ! 

Atmosfera în iurul meu e calmă. Nici o vorbă de 
mobilizare. E o glumà sà mai vorbesti de ràzboi. 

Îmi dau seama că am devenit ridicol, în miilocul 
societăţii în care trăiesc. Ideile mele au rămas cu 
câteva luni în urmă. 

Sunt un anahronism. 

Mă tem că o să încep să plictisesc lumea. O să a- 
jung obiectul de zeflemea al tutulor. 

lată care o să fie rezultatul. 

Să încetez de a mai crede orbeşte în război, cât mai 
e timp. 

Sunt un naiv. Am o concepţie de primitiv. Ce în- 
semnează asta: război, război cu orice pret. 

Sunt nuanţe, sunt distincţii şi rezerve de făcut, asu- 
pra oportunității intrării noastre în acţiune. 

O revizuire se impune în judecata mea de până 
acum, 

O evolutie în fapte, trebue sà fie urmatà si de una 
în idei. 

Hotàrît, mie azi mi-e bine? Nu mà mai recunosc. 

Renunt de a mai scrie, pe tonul ăsta. Mi-e ruşine ! 


24 Iunie. 


Vilegiatură. Toti mergem în vilegiatură. S'a decis. 
Eră de aşteptat. 

Şi pentru ce am face altiel? Ce ne opreşte? Când 
stam cu braţele î încriicişate, să urmăm programul din 
anii din urmă. E cel mai cuminte lucru. 

Am privit azi cu melancolie şirul lung de trăsuri 
care treceau spre gară. 

Acest exod banal mi-a desteptat în minte altul: te- 
ribilul exod al populațiilor din Belgia.... Erà tot asà în 
plină vară şi în plină linişte, când au pornit. 

Ce fericiţi suntem ! 

Văd evacuarea de anul trecut a Parisului plină de 
atâtea peripeții tragice. Deslusesc în câteva zile eva- 
cuarea probabilă a Varşoviei precedând o retragere. 
strategică a Ruşilor. 

Ce soartă le-a fost rezervată unora şi ce soartă 
altora ! 

Pe ce pământ ne aflăm noi şi pe ce lume se află ei... 

Ne dăm îndeajuns seama de şansa care am avut-o ? 
. Ce privilegiati suntem ! 

N'avem nici o remuscare. Nici o griiă. Si de am 
aveà-o ? 

Mergem să ne plimbám. În sufletul nostru avem vo- 
luptatea celor care sunt fericiti. 

Să nu uităm cá plácerile se plátesc. Sá ne aducem 
aminte, regretele vin mai târziu. 

Totuşi, cum se face că în ţările beligerante, înapoia 
frontului, vieata normală ca în vremile bune de pros- 
peritate continuă... Teatrele sunt deschise, casinurile, 
băile, expoziţiile. Nimănui nu i-a venit prin minte să 
reproşeze guvernelor acelea că încurajează şi permit 
aceste spectacole, incompatibile cu tristețea adâncă 
a evenimentelor actuale. 

Aceia cel putin îşi fac datoria. Eu îi respect, chiar 
când e vorba de o măsură imorală şi absurdă ca a- 
ceasta. 

Acolo mă înclin cu venerație. Aici mă întorc cu des- 
gust. lată deosebirea. 


25 lunie. 


Dela Capsa. 

Este extraordinar ce reconfortant e Capşa uneori. 
În momentele când m'am simţit mai abătut în cursul 
războiului actual, acolo am auzit lucrurile cele mai 
bune. Ştirile care m'au liniştit şi care mi-au dat în- 
credere. 

Vorbe de cafenea, mi se va zice! Nu e asà de dis- 
prețuit tot ce se vorbeşte la Capsa ! 

Asà, de exemplu, azi a circulat un fapt de a cărui 
temeinicie nu m'am îndoit o clipă. 

Un specialist sosit proaspăt din Rusia, ne-a adus o 
veste bună: Ruşii stau foarte bine. Tactica lor e ge- 
nială. Chestia lipsei de muniții nici nu există măcar. 

Milioanele de prizonieri pierduţi până acum, n'au nici 
o importanţă. 

Nici nu se puteă altfel. 

La Petrograd, la Moscova şi în toate centrele mari, 
domneşte o bucurie de nedescris. 

Toată lumea e în sărbătoare, mai ales acum, când 
dușmanul se găseşte adânc intrat pe teritoriul na- 
tional. Dezastrul Austro-Germanilor e considerat nu 
numai ca inevitabil, dar ca o chestie de zile. Maximum 
într'o lună, vom asistă în Polonia la una din acele tra- 
gedii de care spiritul omenesc se cutremură. 

Nicolae Nicolaevici dispune de o armată nouă de 
6 milioane oameni, pe care o va aruncă din hexago- 
nul de cetăţi fortificate, unde o are ascunsă acum, a- 
supra feldmaresalilor germani şi-i va turtì ca pe nişte 
muşte nenorocite. 

lată explicatiunea abandonării Galiției, a retragerii 
Rusilor în interioru! ţării şi a celorlalte evenimente 
pe frontul oriental. 

M'am aşteptat totdeauna la o asemenea lovitură 
de teatru. Mam mirat chiar că soseşte asà de târziu. 

Să se isprăvească odată cu gloira asurzitoare a lui 
Mackensen şi a lui Hindenburg. 

Cu Dumnezeu înainte. 

Trăiască Nicolae Nicolaevici ! 


26 lunie. 


Dela Capsa. 

Azi ştirile sunt contradictorii. E vorba tot de un 
specialist. 

De astădată e reversul RA 

Un cunoscut inginer care a vizitat Franţa, Anglia, 
Germania si Austria, ne-a adus 0 stire de necrezut. 

Omul ăsta, care eră unul de ai nostri, până a nu 
face acest voiai, un partizan hotărît al Războiului, 

un amic convins al Angliei si al Frantei, devine sub 
imprseiunea celor vazute si constatate de el acolo, 
aceea ce sunt azi toti trădătorii de duzină din tarà..... 
Nici mai mult, nici mai puţin, decât un fervent apo- 
logist al victoriei Austro-Germane. 

Cazul e grav si merită o deosebită atentiune. E cu- 
rios si e greu de crezut.... 

“În adevăr, el pretinde că în Franţa nu e om care 
să nu vorbească de pace, ca de ceva foarte apropiat. 
Războiul a sdruncinat şi a uzat până într'atâta nervii 
încercaţi ai Francezilor, încât e greu să mai tie mult 
„această formidabilă tensiune. Şi aici, urmează mai 
multe detalii, pe care e inutil a le mai înşiră. 

În schimb, Germanii sunt admirabili prin efortul lor. 
Puterea de organizare a Germaniei întrece tot ce pre- 
vederea omenească a putut realiză. Nu numai atât, 
dar Austria, aliata lor, o ţară în plină descompunere, 
astă toamnă, după înfrângerile din Galiţia, astăzi, sub 
influenţa germană, a renăscut. E o ţară nouă. Acea- 
stă transformare, în interval numai de câteva luni, o 
i2ce de nerecunoscut. Ea constitue cel mai mare oma- 
wiu adus forţei si geniului german. 

Mărturisesc că mă afectează mult cele ce aud. 

Germanii aceştia sunt nişte semizei? Au pornit ei 
cu tot dinadinsul la cucerirea lumii? Sunt ei convinşi 
că ea, după atâtea secole, va cădeă la picioarele lor 
ca o fructă coaptă? 

După mine, toti oamenii cari cred în victoria ger- 
mană, sunt absolut mediocri. Ei sunt capabili să în- 
teleagà numai unele aspecte exterioare ale lucrurilor, 
nici odată fondul si sensul adânc care l-au. Atasati la 
materialitatea faptelor, hipnotizati de nu ştiu ce for- 
mule practice, ei nu se pot ridică la acea intuiţie su- 
perioadă, care dă puterea de a vedeă departe eveni- 
mentele. 

Oricât am suferit de pe urma celor afirmatiuni, 

şi oricât nu aşi vrea să contest veracitatea lor, cre- 
dinta mea rămâne statornici. 

Victoria Quadruplei Întelegeri e la mine un prin- 
cipiu religios, indestructibil. Face parte integrantă din 
vieata mea, e condiţia primordială a existenţei mele. 


27 lunie: 


Tot felul de svonuri, tot felul de versiuni. Nu ştii ce 
să crezi. Ştirile care se lansează zilnic sunt un haos, 
un labirint în care şi cei mai iniţiaţi se pierd. È 

Există cineva, care are interes sà ne inducă în e- 
roare, care ne pàndeste la fiecare moment, sà pro- 
ducă în mintea noastră confuziuni, să creieze echivo- 
curi, sà ne turbure ultima rămăşiţă de judecată sănă- 
toasă, care ne-a mai rămas. 

O presă conruptă, nişte bănci străine, câteva per- 
sonalitàti disperate, unele partide, iată tentacolele 
monstrului invizibil sub muscaturile otrăvioare ale 
căruia sucombám. 

Am impresiunea că tara e împărţită în două, in trei.. 
Sufletul ei este rupt în mai multe bucăţi; s'a dus acea 
admirabilă unitate de anul trecut, când toţi am fi mers 
la luptă, ca un singur om. 

Opera asta destructivă, munca asta infernală, irea- 
ba asta abiectă si hidoasá de a fărămituri sufletul unei 
naţiuni, de a-i nimici resorturile morale, de a o scoate 
din luptă înainte de a se asvarlì, ià nişte proportiuni 
care mă face să rosesc de valoarea osului din care 
mă trag. Nişte simplii iobagi... niște robi ai Turcilor... 
rumâni... numai cine n'a vrut, nu i-a cucerit. Au drep- 
tate, dacă nu maï au mici un pic de mândrie. Si nici 
un pic de revoltă în ei. 

Nu cunosc pagină mai puţin glorioasă, decât aceste 
11 luni de neutralitate. Nu cunosc întunerec mai a- 
dance, în care să se fi scufundat un popor vre-odată, 

decât anul de expectativă armată al Ţării Românești. 

Nu există scuză, pentru ceeace am făcut, nici îna- 
intea lui Dumnezeu, nici înaintea istoriei. 

E osânda fără apel. E ruşinea, pe care vor mos- 
teni-o nevinovat, toate generatiunile. 

Se bat àzi toate rasele mândre, sub copitele cărora 
au căzut toti învinşii Europei. Se bat stăpânii lumii. 
Fireşte, ce să căutăm noi în acest dant glorios al Dom- 
milor ? 

Suntem nişte iobagi... Suntem nişte rumâni... 


28 lunie. 


Nimic nou. 

lar neastâmpărul si nelinistea de acum câteva zile... 

Monotonia asta contrasteazá asà de straniu cu tra- 
gedia care se desfásurá în lume de atâtea luni. Nu se 
întâmplă nimic. 

Mai bine zis, din ce se întâmplă, nu ştim aproape 
nimic. 

Din marile evenimente care zgudue vechea alcă- 
tuire a omenirei, nu ni se servesc decât din când în 
când nişte crâmpeie hibride, nişte fragmente ridicole. 

Telegramele care ne vin, comunicatele cuartiere- 
lor generale, sunt. absolut insuficiente. Sunt o carica- 
tură antipatică a situaţiei. 

Nu cunosce o proză mai banală, mai seacă, mai 
“searbădă si mai obscură, decât aceste relatiuni .ofi- 
ciale ale nesfársitelor si sângeroaselor lupte care se 
dau. 

Ştiu, mi se va răspunde, secretul operaţiunilor e în 
joc. Statele maiore nu pot să facă altfel. 

Nu înţeleg. Mi-e imposibil să pricep această limbă. 

Eu Ştiu cât sufer. Cât mă terorizează curiozitatea 
mea bolnavă. La ce încercări crude mă pune nerăb- 
darea de a află ceva nou, hotăritor... 

Detalii. Vorţii... Dati-ne idei de ansamblu, direc- 
tive... Deslusiti-ne atâtea lucruri. Atâtea întrebări, 
al căror răspuns nu-l vede nimeni. 

Bunăoară, de ce Germanii continuă ofensiva lor în 
Polonia? De ce Francezii în timpul acesta nu atacă, 
nu profită că frontul spre ei e descongestionat. De ce 
Englezii nu au aruncat în luptă cele 3 milioane de sol- 
daţi ai lui Kitchener? De ce Italienii au admis acest 
plan de luptă asà de lent si de costisitor? De ce Bul- 
garilor nu li se acordă totul, ca să meargă odată asu- 
pra Constantinopolului ? 

Ce sfinx teribil e războiul ! 

Am impresia unei lupte în care adversarii se sugru- . 
mă pe tăcute, în fundul unei caverne, după ce mai 
înainte au luat hotărîrea să nu comunice nimic ca ni- 
meni să nu le turbure masacrul. 


29 lunie. 


Vreau să mă duc corespondent de război pe câmpul 
de luptă, pe lângă una din armatele Quadruplei. 

Azi am fost în mişcare toată ziua. 

N'am obţinut nimic satisfăcător. Greutàti imense. 

Mai umblu. N'am disperat. 

Am renunțat. 

Imposibil pentru o mie de motive. 

Întâiu, în curând intrăm în acţiune... Al doilea, al 
treilea, etc.: nu mi se dă nici un concurs, nu mă în- 
telege nimeni, am fost trimis la plimbare. 

Hotàrît, în tara asta mă fac de râs. Sunt incorigibil. 


30 Iunie. 


Zi nouă. 
Se pare că constituția mea morală a fost serios a- 

tinsá in ultimul timp, si incá dela rádáciná, fiindcá 
nu mi-am dat seama până astăzi. 

Numai sunt un războinic (!) 

După ce cunosc ? 

Femeia... 

O promisiune gravă. 

Am iurat.... 

Inutilà orice destàinuire. 

E o ofensă crudă cauzei pe care o servesc. 

Ce loc putin a ocupat 11 luni in inima mea. 

Voi reuşi ? 

La doi domni nu pot să slujesc odată. Am exclus-o 
din preocupările mele atâta timp. 

Am făcut totul în vieata mea cu pasiune... 

Ce ispită ! Sunt sigur de mine ? 

Aştept rezultatul.... cu emotiune. 


1 Iulie. 


Am lucrat foarte serios la hărţi, toată noaptea si 
toată dimineaţa. Cel mai bun miiloc să alungi un gând 
şi să câştigi o luptă... 

După masă, am cetit pe Frederic cel Mare, m'am 
uitat prin Memorialul dela St. Elena, am recitat unele 
din Prelegerile pe care le-a făcut la Şcoala Superioară 
de Război Generalul Foch. 

La orele astea, sunt aşă de obosit. 

Nu pot ceti nici telegramele de război, din ediţia de 
seară, a gazetelor. 

Iubese, sau nu iubesc ! 

Sentimentul acesta e permis numai în timp de pace. 
Trebue să-mi intre in cap odată acest lucru. 

2 lulie. 


Am câştigat partida. A fost o luptă scurtă... de- 
cisivá. 

Am învins. 

Sunt redat iarási rázboiului, rázboiului si numai 
rázboiului. 


3 lule. 


Românul se descurajează. 

Constatarea asta e de făcut mai ales acum când 
aliaţii au avut unele reverse pe fronturile de luptă. 

Eu însumi am să-mi reproşez unele îndoeli care mi 
le-am arătat poate prea sgomotos în acest jurnal. 

Aş fi preferat mai bine să-mi înăbuş aceste mani- 
festări uşoare a sentimentelor mele. 

Dacă e vorba să mă compar cu toţi ceilalţi, nu mă 
sfiesc să spun că sunt un brav. 

Am fost neclintit în credinţele mele. 

Am rămas credincios primilor paşi, pe cari i-am 
făcut, în această uriaşe învalmaseala a oamenilor. 

Dar nu pot să nu fiu trist când mă gândesc la cei- 
lalti — la cei care ne-au părăsit. E cu atât mai du- 
reros, cu cât acei care s'au lăsat tàrîti de moment sau 
influenţaţi de fapte de ordin secundar, sunt aşă de 
numeroşi. 

La urma urmei, a crede în invincibilitatea germană, 
nu e nici o crimă; cum nu e nici o ineptie. Fără în- 
doială, a-ţi dispretuì adversarul, e o mare greşală; 
dar a exagerà, forţa lui, e o probă patentà de in- 
capacitate. Asà e Românul. 

Se sbate între extreme... Sclav al momentului: Un 
impresionist. Un sensitiv. Un suflet chinuit şi neliniștit, 
pe care-l frământă nesiguranța. 

Eu nu i-am exaltat nici odată calităţile. 

Din contra mai ales azi sunt inclinat sá-i descoper 
l;psurile. 

În timpurile astea de inactiune, când sunt pornit să 
caut adevărații vinovaţi, nu e de mirâre că văd numai 
decât în orice manifestaţie, un vitiu organic, o slă- 
biciune inițială, un stigmat hereditar. Ah! Tenacitatea 
Romanului... Tària lui de caracter. Statornicia lui, 
despre care n'a îndrăznit nimeni să zică că e pro- 
verbială. 

Vorbiti-mi de curaiul lui in luptă, de -entusiasmul * 
şi avântul lui războinic, de furia nebună cu care se 
aruncă la atac, de spiritul de jertfă si de dispera său 
de moarte... soe 

E un bun soldat. 

Poate cel mai bun din Europa. 

E un om înainte de toate. 

Poate cá e chiar prea multà umanitate in acest mic 
Latin dela Dunăre. 

Nu e un granit insá. Sufletul sáu nu are acea du- 
ritate si acea forţă inflexibila a raselor dela nord. < 

E tin viteaz si e destul... Capabil ca nimeni altul 
de elan, el stie să moară râzând. 

Poate că un război prea lung nu e în firea noastră. 
Cine ste! Asà se spuneà si de Francezi... 

De aceea nu vream să-l începem? De ăceea suntem 
asà de cuminţi? E atâta şovăială si atâta hezitatie în 
aer, încât sunt convins că atitudinea noastră actuală 
e isvorîtà mai mult din blazare si descurajare, decât 


dintr'un adevărat calcul. = 


PA saci 


4 [ulie, 


Bani. Bani. Bani. 
Vorba e atribuită lui Napoleon. 
Nimeni n'a făcut uz mai mult de ea decât guvernul 
român. 

Nici vietele care le-am fi pierdut, nici nepreparatia 
noastră cântată pe toate tonurile, nici insuccesul care 
eventual l-am fi putut aveă, nau cântărit atât cât 
această mizerabilă chesiune de bani. 

'Chestiunea însă a fost pusă piezis. 

Un războiu lung nu putem suportă. Ne ruinàm. 

La asta s'a redus toată prevederea noastră. 

Altfel am fi intrat de mult. 

Ce farseuri ! 


5 Iulie. 


lar exportul! O goană îurioasă după vagoane. 

Oamenii ăştia pe semne că n'au de gând să se bată. 

Altfel nu-mi explic cum trimit dușmanului nostru de 
mâncare. 

Bine, eu aştept alarma şi... 

Mă rog e serios? 

Am citit în ziare despre afacerea asta... în treacăt 
numai. 

E o farsa ? 

E o glumă sinistră care se face poporului român? 

Mă pierd!... 

Suntem mistificati atunci. 

N'au curajul însă să ne-o spue. 

Permisiunea de export a recoltii e un act de tră- 
dare naţională. 

E dovada materială a complicitàtii, a infamiei, a 
santajului ce.exercitám de câteva luni asupra Europei. 

‘Banditi ! 

Sunt singur. Ce pot sà fac? Ce durere si ce rusine 
în acelas timp. 


- 


www.dacoromanica.ro 


6 lulie. 


Totuşi exportul nostru e o infamie. Ori câte scuze 
am căută să invocăm. 

Porumb şi fasole pentru Puterile Centrale. În loc 
de foc şi fier cum ar trebui să le trimitem. 

Un cunoscător ca să mă linisteascà a binevoit să-mi 
arate cum stau lucrurile. 

Zadarnic! 

Chestiunea rămâne întreagă. 

Nici o atenuare ! 

E o infamie. 

Refuz să discut dacă ceeace facem azi constitue 
sau nu un pericol pentru mai târziu. 

Nu primesc să mi se arate nici care sunt avantaiele 
economice, financiare care rezultă pentru noi din 
acest trafic, 

E gestul. Popoarele ca si indivizii trebue să aibă 
gestul. Altfel să renunţe de a mai intră în împărăţia 
cerurilor; sunt prea păcătoase. 

Cu atât mai mult dacă cantitatea ce le-o vindem, 
e o picătură de rouă față de enormele cantităţi ce 
consumă stomacul german. 

Cu o bucăţică de pastramă nu se spurcă postul, a 
zis un călugăr odată. 

A vorbit cinstit. A avut dreptate. 


7 lulie. 


Caut să mă analizez niţel. 

Ce este dorinţa asta neînteleasà care o avem toţi 
de a merge în război. Voința asta nebună de a pro- 
vocă 0 vărsare de sânge. Un masacru în masă. 

Iti rişti viaţa în definitiv. Te ruinezi. 

Suferințele îndurate într'o campanie, nare să com- 
penseze toate profiturile de mai târziu. Persoana ta, 

tot ce ai mai scump, e în joc. Cum se face atunci că 
. vrei o astfel de calamitate? 

E absurd, e nerational să doreşti o stare de lucruri 
în care ai totul de pierdut. În genere ştii că după răz- 
boaie onorurile şi satisfactiile revin celor care au stat 
acasă 

Înţeleg să te înclini în fata unei necesităţi. S'o ac- 
cepti ca pe o fatalitate din naintea căreia mai putut 
să te sustragi. 

Dar s'o provoci tu însuţi? Să-i ieşi singur înainte? 

E cel puţin bizar. 

În orice caz e un fenomen curios. 

De altfel multi vor războiul din motive felurite. 

Eu îl înţeleg numai intr'un singur fel. l 

Explicatiunile triviale, ale unui lucru asà de sfânt, 
îmi repugnă să le admit. 

Cazul nostru e următorul. 

În fata războiului universal, unii pot rámáneà spec- 
totari impasibili, alţii nu. 

Dacă mergem mai departe, avem să constatăm, 
că în fata morţii, toti reactionàm la fel. Pusi în fata 
spectacolului hidos al unui câmp de bătae, avem să 
simţim toţi, toată oroarea războiului la fel. 

Unde ne despàrtim e acolo, unde intervine ceva din 
firea noastră intimă, din felul nostru permanent de 
a fi. 

Naturile înzestrate bine, sufletele de elită, exempla- 
rele bune ale omenirii, au o criză care se traduce prin- 
tro nevoe imperioasă de fapte, printr'o pornire ne- 
înfrânată la acţiune. 

Reactiunea e violentă. O luptă interioară trezeşte 
în individ ideile lui morale si de viaţă. El vreà să sta- 
bilească răspunderile, vreà să stie care sunt sanctiu- 
nile. Se simte prins in acest angrenaj de foc, din 
instinct, din datorie, din onoare. 

Pasiunea, dorinţa de sacrificiu, revolta, atàtà fur- 
tunos, tot spiritul sáu de luptă. El isi dă seama, în fata 

câmpului de bătae, în care s'a prefăcut Europa, că nu 
e un trecător, care se poate strecurà în chip clan- 
destin. El e un părtaş al cărui rol serios, trebue adus 
la îndeplinire, la lumina zilei. Simpatia universală, 
însăşi solidaritatea umană îi comandă această de- 
ciziune, de neînlaturat. 

Ce pot sà priceapă însă, din acest proces generos, 
acei câţiva lași, care înjosesc totul si care nu văd 
decât impulsiune şi iresponsabilitate, în nobila dorinţă 
de a face un război mai repede. 

Pentru ei starea asta sufletească complicată e mor- 
bidà. 

Frenezia, entuziasmul rázboinic e de mult o boalà 
acută. 

Această boală as vreà să văd însă cuprinzând în 
țară pe cât mai multi. 

Ne-am însănătoşi. Am renaşte. 


8 Iulie, 


Afară e o dimineaţă frumoasă. 

Un pian, din vecini, aruncă în aerul proaspăt, câte- 
va acorduri, care vin prin ferestrele deschise, până 
în patul în care dorm. 

O muzică divină. 

O muzică, pe care azi o înțeleg bine, deşi o cunosc 
de mult. 

Un marş în strigătul căruia mor soldaţii. 

Tresar... 

E Sambre et Meuse. 

Ca în vis, cu ochii jumătate deschişi, imi caut ma- 
şinal haina militară, pe care am obiceiul, dela înce- 
putul războiului să o ţin lângă căpătâi. 
` Mi s'a părut cá e o alarmă. 

O fanfară care a străbătut spaţiul şi a ajuns până 
la noi. 

Mă opresc, să văd în iurul meu ce se petrece. 


Ed : 

O tăcere bruscă.. Nu se mai aude nimic.... 

De odată răsună teribil, neliniştitor impetuos ca o 
şarjă: „La Arme!" 

Abiă acum înţeleg tot. 

Îmi dau seama unde mă aflu. 

Lacrămile îmi curg siroae... Capul îmi cade între 
perne. Sunt acasă! 

„Doamne, Doamne iartă-mă. Sunt nevrednic. Sunt 
un las. E cea din urmă dimineaţă în ţară“... 

Astă seară plec. 

